cyanic-selkie/wikianc huggingface dataset:
רסלמניה 35
קרבות נוספים
באירוע היהלום שבכתר, שיין מקמהן זכה בגביע העולם של ה-WWE, לאחר שהחליף את המיז בגמר, שלא יכל להשתתף בו עקב תיגרה לפני הקרב. לאחר מכן, המיז החל במרדף להקמת צמד עם שיין, בטענה שהם יכולים להפוך לצמד הטוב ביותר בעולם. לאחר סדרת סירובים, שיין הסכים לציוות ביניהם וביחד הם זכו באליפות הזוגות של סמאקדאון באירוע הרויאל ראמבל. הם הפסידו את חגורות האליפות באירוע תא ההדחות לאוסוס, ולא הצליחו להשיב אליהם את התואר באירוע פאסטליין; בשני הקרבות, המיז הוא זה שהוצמד לניצחון. לאחר הקרב בפאסטליין, המיז ושיין, שהיו מאוכזבים מתוצאת הקרב, התחבקו ביחד עם אבא של המיז שישב בשורה הראשונה. לאחר שגבו של המיז הופנה כלפי שיין, האחרון תקף את המיז לעיני אביו, דבר זה למעשה הפך את דמותו של שיין לדמות הרעה. יומיים לאחר מכן בתוכנית סמאקדאון, שיין הסביר מדוע תקף את המיז. הוא אמר שנמאס לו כבר להיות משומש על ידו, ושהוא יהנה להכות אותו שוב ברסלמניה 35. לאחר מכן, הוא קבע קרב בינו לבין המיז לאירוע רסלמניה 35. מיז הגיב ואמר שאנשים הזהירו אותו לגבי שיין, אך הוא לא הקשיב להם. עוד אמר ששיין הוא נורא בדיוק כמו אביו, וינס מקמהן, והוא יביס את שיין ברסלמניה. אז, המיז איתגר את שיין לקרב ספירות בכל מקום ביניהם, כששיין נענה בחיוב לאתגר זה.
במשך מספר שבועות, AJ סטיילס ורנדי אורטון התערבו האחד לשני במהלך ראיונות מאחורי הקלעים. באירוע תא ההדחות, אורטון הדיח את סטיילס במסגרת קרב תא ההדחות על אליפות ה-WWE. באירוע פאסטליין, לאחר שאורטון תקף את אליאס בעזרת מהלך הסיום שלו, ה-RKO, הוא בעצמו הותקף על ידי AJ סטיילס עם מהלך הפנומנל פורארם. יומיים לאחר מכן בתוכנית סמאקדאון, אורטון השווה את קריירת ה-WWE שלו לקריירה של AJ סטיילס. הוא אמר שהוא בעצמו צריך לזכות בכינוי "סמאקדאון הוא הבית שאני בניתי", שבו סטיילס משתמש, זאת בעקבות כך שאורטון החל את הקריירה שלו בסמאקדאון בשנת 2002 והיה מאוד מצליח, בעוד שסטיילס ערך את הבכורה שלו בארגון רק בשנת 2016, כשאת רוב הקריירה שלו עשה בארגונים העצמאיים (2016-1998), כולל התקופה שלו ב-ROH וב-TNA. מנגד, סטיילס אמר שכל הדברים שאורטון קיבל פשוט ניתנו לו על מגש, עקב שם המשפחה שלו, בעוד שהוא נאלץ לעבוד בשביל הדברים שהוא השיג. לאחר הטחת העלבות אחד בשני, סטיילס איתגר את אורטון לקרב ברסלמניה 35, ולבסוף הקרב הפך לרשמי.
ב-22 באוקטובר 2018 בתוכנית Raw, רומן ריינס הודיע שהוא חולה בלוקמיה, וכתוצאה מכך ויתר על האליפות האוניברסלית. ב-25 בפברואר 2019 בתוכנית Raw, ריינס נתן פירוט על המאבק במחלה ואמר שהמחלה שלו בנסיגה והוא יכול לחזור לפעילות בזירה. באירוע פאסטליין, ריינס, דין אמברוז וסת' רולינס התאחדו כקבוצת "המגן" וניצחו את ברון קורבין, בובי לאשלי ודרו מקינטייר. במהלך הקרב, המגן ביצעו על מקינטייר את מהלך הטריפל פאוורבומב על שולחן השדרנים. לילה לאחר מכן בתוכנית Raw, ריינס היה אמור להתחרות נגד ברון קורבין בקרב החזרה שלו ל-Raw לאחר חמישה חודשים, אך הוא הותקף על ידי דרו מקינטייר. רולינס ואמברוז ליוו את ריינס אל הדוקטור שיבדוק את מצבו. אמברוז דרש מטריפל H שיתן לו קרב ספירות בכל מקום נגד מקינטייר. טריפל H נענה בחיוב וקרב זה היה הקרב המרכזי של התוכנית, שבו מקינטייר ניצח. שבוע לאחר מכן, מקינטייר איתגר את ריינס לקרב ברסלמניה 35 ולאחר מכן ניצח את רולינס בקרב יחידים. ב-25 במרץ, לאחר שמקינטייר העלה את נושא הלוקמיה והמשפחה של ריינס, האחרון נענה לאתגר בחיוב וקרב ביניהם נקבע לאירוע.
באירוע פאסטליין, סמואה ג'ו הגן בהצלחה על אליפות ארצות הברית במסגרת קרב מרובע, לאחר שהכניע את ריי מיסטריו בעזרת מהלך הקוקינה קלאץ'. יומיים לאחר מכן בתוכנית סמאקדאון, מיסטריו הצמיד את ג'ו לניצחון בקרב זוגות. שבוע לאחר מכן, נקבע קרב בין ג'ו לבין מיסטריו ברסלמניה 35.
באירוע תא ההדחות, The Boss 'N' Hug Connection (ביילי וסשה בנקס) זכו באליפות זוגות הנשים של ה-WWE בקרב תא ההדחות זוגות אשר קבע את האלופות הראשונות. הן הודיעו שהן יגנו על חגורות האליפות במותגים Raw, סמאקדאון ו-NXT. באירוע פאסטליין, הן הגנו בהצלחה על חגורות האליפות נגד ניה ג'קס וטמינה. יומיים לאחר מכן בתוכנית סמאקדאון, The IIconics (בילי קיי ופייטון רויס) איתגרו את האלופות לקרב על התואר. שבוע לאחר מכן בתוכנית Raw, חברת היכל התהילה, בת' פיניקס, חזרה מהפרישה כדי לאחד את הצמד The Divas of Doom ביחד עם נטליה ולאתגר את ביילי ובנקס לקרב על חגורות האליפות ברסלמניה 35. לילה לאחר מכן בתוכנית סמאקדאון, האייקוניות גברו על ביילי ובנקס בקרב שאינו היה על התואר. שבוע לאחר מכן בתוכנית Raw, לאחר שביילי ובנקס טענו שהן יגנו על חגורות האליפות כנגד כל זוג, נקבע קרב לרסלמניה 35 שבו הן תגנה על חגורות אליפות זוגות הנשים של ה-WWE נגד ג'קס וטמינה, הדיוות של דום והאייקוניות בקרב זוגות מרובע.
ב-2 באפריל בתוכנית סמאקדאון, המנחה של רסלמניה 35, אלכסה בליס, הודיעה לאוסוס (ג'יי אוסו וג'ימי אוסו), שהמעשה שלהם לפרוש מקרב הגאונטלט נגד הניו דיי (ביג אי ואקסבייר וודס) בשבוע קודם לכן היה אצילי מבחינתה. לאחר מכן, היא קבעה קרב לאירוע רסלמניה שבו הם יגנו על אליפות הזוגות של סמאקדאון נגד אליסטר בלאק וריקושט, הבר (סזארו ושיימוס) ורוסב ושינסקה נקאמורה בקרב זוגות מרובע.
קרבות במופע המקדים
ב-19 בפברואר בתוכנית 205 לייב, הג'נרל מנג'ר של התוכנית, דרייק מאבריק, הכריז על קיום טורניר הדחות בן שמונה משתתפים, שהזוכה בו יזכה להתחרות על אליפות ה-WWE במשקל קל נגד האלוף, באדי מרפי, ברסלמניה 35. במהלך השבועות הבאים, טוני ניס, דרו גולאק, אוני לורקאן, סדריק אלכסנדר, קאליסטו, דה בריאן קנדריק, הומברטו קאריו ואקירה טוזאווה התחרו בטורניר זה, כשלבסוף ניס הוא זה שזכה בו לאחר שגבר על אלכסנדר בגמר, וכתוצאה מכך הוא זה שקיבל את ההזדמנות להתחרות על התואר נגד באדי מרפי ברסלמניה 35.
ב-4 במרץ בתוכנית Raw, ברון סטרומן, נקלע לעימות עם צמד הקומיקאים מייקל צ'ה וקולין ג'וסט מהתוכנית סאטרדיי נייט לייב, כשהאחרון אמר שהיאבקות מקצועית היא לא אמיתית, מה שגרם לסטרומן לחנוק אותו. שבוע לאחר מכן, הם ניסו להתנצל בפני סטרומן, כשהביאו לו במתנה מכונית חדשה, אך סטרומן מנגד, גרם לה נזק רב. ב-18 במרץ, קרב באטל רויאל לזכרו של אנדרה הענק אושר באופן רשמי, כשסטרומן הכריז על כך שהוא ייקח חלק בקרב. שבוע לאחר מכן, במסגרת הפינה "רגע של בליס", סטרומן איתגר את ג'וסט להיכנס לקרב הבאטל רויאל. צ'ה הסכים בשבילו, ובנוסף ג'וסט אישר שגם צ'ה יתחרה בקרב. כמנחה של רסלמניה 35, אלכסה בליס הפכה את ידיעה זו לרשמית כשג'וסט וצ'ה ייקחו חלק בקרב הבאטל רויאל. ב-29 במרץ, נוספו לקרב 26 משתתפים נוספים.
ב-29 במרץ, נודע דרך האתר הרשמי של ה-WWE, שקרב הבאטל רויאל נשים של רסלמניה יתקיים באירוע רסלמניה 35, מה שהפך את קרב זה לקרב שנתי המאפיין את האירוע בדיוק כמו קרב הבאטל רויאל לזכרו של אנדרה הענק. בנוסף, האתר חשף 13 משתתפות אשר תיטולנה חלק בקרב.
ב-1 באפריל, הריבייבל (דאש ויילדר וסקוט דוסון) הגנו בהצלחה על אליפות הזוגות של Raw נגד אליסטר בלאק וריקושט כתוצאה מספירת חוץ. לאחר מכן, קורט הוקינס וזאק ריידר איתגרו את הריבייבל לקרב על חגורות האליפות ברסלמניה 35, קרב שהפך לרשמי. קצת לפני שהאירוע החל, דווח שהקרב הועבר להיות חלק מהמופע המקדים לאירוע.
מופע מקדים
ארבעה קרבות התקיימו במהלך המופע המקדים, שנמשך שעתיים. בקרב הראשון, באדי מרפי הגן על אליפות ה-WWE במשקל קל נגד טוני ניס. בסיום, ניס ביצע על מרפי את מהלך הסיום שלו, הרנינג ניס, ולאחר מכן הצמיד אותו לניצחון והפך לאלוף ה-WWE במשקל קל החדש.
אז, נערך קרב הבאטל רויאל נשים. בסיום, שרה לוגאן חשבה שניצחה בקרב לאחר שהדיחה את אסקה. לעומת זאת, כרמלה, שלא הודחה מהקרב, נכנסה לזירה, הדיחה את לוגאן מהזירה לאחר שביצעה עליה את מהלך הסופר קיק וניצחה בקרב.
לאחר מכן, הריבייבל (דאש ויילדר וסקוט דוסון) הגנו על אליפות הזוגות של Raw נגד קורט הוקינס וזאק ריידר. בסיום, דוסון ביצע על הוקינס את מהלך הבריינבאסטר מחוץ לזירה ולאחר מכן גלגל אותו בחזרה לזירה. לפתע, הוקינס שהראה סימני חוסר הכרה, הצמיד את דוסון לניצחון שהקנה לו ולריידר את הזכייה באליפות הזוגות של Raw. ניצחון זה קטע רצף של 269 קרבות, שבהם הוקינס הפסיד.
הקרב האחרון במסגרת המופע המקדים לאירוע היה קרב הבאטל רויאל על הגביע לזכר אנדרה הענק. במהלך רוב הקרב, הכתבים של רסלמניה, קולין ג'וסט ומייקל צ'ה התחבאו מתחת לזירה. הם יצאו מתחת לזירה בחזרה כדי לעזור לג'ף ומאט הארדי להדיח את סטרומן, שמנגד הדיח את האחים הארדי ולאחר מכן את צ'ה וג'וסט, הדחות שהקנו לסטרומן את הניצחון בקרב הבאטל רויאל לזכר אנדרה הענק.
קרבות מקדימים
האירוע עצמו נפתח בהופעתה של מנחת אירוע רסלמניה 35, אלכסה בליס, אמרה שיש ביכולתה ליצור רגעי רסלמניה בכל זמן שרק תרצה. היא יצרה אחד כזה כשהאלק הוגאן הגיע לפתע והלהיב את הקהל. בסיום נאומו של האלק הוגאן, פול היימן החל לצעוד אל עבר הזירה. הוא אמר שאם הקרב של ברוק לסנר לא יסגור את האירוע, אין לו טעם לשבת ולחכות עד שהקרב שלו יגיע. לכן, הוא הודיע שברוק לסנר יגן על האליפות האוניברסלית נגד סת' רולינס בקרב הפותח של האירוע. בזמן שרולינס נכנס אל הזירה ועוד לפני שהפעמון צלצל, לסנר תקף אותו. לאחר שהקרב החל באופן רשמי, לסנר ביצע על רולינס מספר מהלכי ג'רמן סופלקס. רולינס הצליח לעצור את סדרת המתקפות של לסנר כשחמק מניסיון מהלך הסיום של לסנר, ה-F5 ולאחר מכן דחף אותו אל עבר השופט. דחיפה זו איפשרה לרולינס להכות את לסנר בעזרת מכה מתחת לחגורה. לאחר מכן, רולינס ביצע על לסנר שלושה מהלכי סטומפ, שהספיקו לו כדי להצמיד את לסנר לספירת שלוש מלאה אשר הקנתה לו את הזכייה בתואר.
אז, AJ סטיילס התחרה נגד רנדי אורטון. במהלך הקרב, אורטון ניסה לבצע על סטיילס את מהלך הסיום שלו, ה-RKO, אך סטיילס הצליח לחמוק מכך מספר פעמים. כשלבסוף, אורטון הצליח לבצע על סטיילס את מהלך ה-RKO, סטיילס חמק מניסיון ההצמדה לשלוש של אורטון. סטיילס ביצע על אורטון את מהלך הפנומנל פורארם מחוץ לזירה ואז בתוך הזירה, ולאחר מכן הצמיד אותו לניצחון.
בקרב שבא לאחר מכן, האוסוס הגנו על אליפות הזוגות של סמאקדאון בקרב זוגות מרובע נגד הבר (סזארו ושיימוס), נגד רוסב ושינסקה נקאמורה ונגד אליסטר בלאק וריקושט. במהלך הקרב, סזארו ביצע על ריקושט את מהלך הג'יאנט סווינג במשך דקה שלמה, בזמן ששיימוס ביצע על ארבעה משתתפים שונים את מכות החזה המפורסמות שלו. בסיום, האוסוס ביצעו על שיימוס את מהלך הדאבל סופרפליי ספלאש כדי לשמור בהצלחה על חגורות האליפות.
בקרב הרביעי, המיז התחרה נגד שיין מקמהן בקרב ספירות בכל מקום. מוקדם בקרב, שיין התגרה במיז, כשהוא תפס את אביו של המיז שישב בשורה הראשונה בקהל. מיז ושיין הכו אחד את השני ברחבי הקהל. בסיום, מיז ביצע על שיין את מהלך הסופלקס מאזור עמדת המצלמות אל הרצפה. שיין נחת כשכתפו הונחה מעל מיז, מה שגרם לשופט לבצע הצמדה שנתנה לשיין את הניצחון בקרב.
לאחר מכן, The Boss 'N' Hug Connection (ביילי וסשה בנקס) הגנו על אליפות זוגות הנשים של ה-WWE בקרב זוגות מרובע נגד ניה ג'קס וטמינה, The IIconics (בילי קיי ופייטון רויס) ונגד The Divas of Doom (בת' פיניקס ונטליה). בסיום, פיניקס ביצעה על ביילי את מהלך הסיום שלה, הגלאם סלאם, מהחבל העליון של הזירה. קיי, שבזמן ביצוע המהלך, נגעה בפיניקס וגרמה לכך שהיא המתאבקת החוקית בקרב, זרקה את פיניקס מחוץ לזירה והצמידה את ביילי לניצחון שהקנה ל-IIconics את הזכייה בתואר אליפות זוגות הנשים של ה-WWE.
אז, דניאל בריאן הגן על אליפות ה-WWE נגד קופי קינגסטון. בזמן שהיו מחוץ לזירה, רואן ניסה למנוע מקינגסטון להגיע לבריאן, אך חברי קבוצת הניו דיי, ביג אי ואקסבייר וודס, הגיעו ותקפו את רואן, ובעצם איפשרו לקינגסטון להכניס את בריאן בחזרה לזירה. בריאן ביצע על קינגסטון את מהלך הברך הגבוהה ואז את מהלך ההכנעה שלו, הלבל לוק, אך קינגסטון הצליח לחמוק מהכנעה זו. אז, קינגסטון ביצע על בריאן את מהלך הסיום שלו, "צרות בגן עדן", כדי לזכות באליפות ה-WWE. זכייה זו הפכה אותו לאלוף הטריפל קראון ה-30 ואלוף הגראנד סלאם ה-20. ביג אי ווודס הציגו בפני קינגסטון את חגורת האליפות הישנה על פני חגורת האליפות של בריאן, שהייתה עשויה מחומרים אורגניים, וביחד עם ילדיו של קינגסטון הם חגגו עימו בזירה.
לאחר מכן, סמואה ג'ו הגן על אליפות ארצות הברית נגד ריי מיסטריו. הקרב נמשך דקה אחת בלבד, כשמיסטריו הספיק לבצע על ג'ו את מהלך הסיום שלו, ה-619, אך בזמן שהוא קפץ על ג'ו, האחרון הפך זאת למהלך ההכנעה שלו, הקוקינה קלאץ', כדי לנצח בקרב ולשמור על האליפות בהצלחה.
בקרב שבא לאחר מכן, דרו מקינטייר התחרה נגד רומן ריינס. מקינטייר שלט ברוב הקרב, אך לאחר שריינס חטף את ממקינטייר את מכת "נשיקת גלאזגו", הוא התנדנד אל החבל ואז ביצע על מקינטייר את מהלכי "אגרוף הסופרמן" והספיר, שהספיקו לו כדי לנצח בקרב.
אליאס הגיע וביצע את קטע הנגינה שלו. הוא נקטע על ידי ג'ון סינה, שהגיע בגימיק של דוקטור אוף ט'אגונומיקס, שבו השתמש בתחילת הקריירה שלו. סינה ביצע קטע ראפ על אליאס ולאחר מכן ביצע עליו את מהלך הסיום שלו, ה-F-U (השם המקורי למהלך האטיטיוד אדג'סטמנט).
אז, טריפל H הניח את הקריירה שלו על כף המאזניים נגד בטיסטה. בתחילת הקרב, טריפל H משך באגרסיביות את עגיל האף של בטיסטה בעזרת צבת. לאחר מכן, בטיסטה ניסה לבצע על טריפל H את מהלך הסיום שלו, הבטיסטה בומב, על שולחן השדרנים, לעומת זאת, טריפל H התחמק מכך וביצע על בטיסטה את מהלך הספיר. בחזרה בזירה, בטיסטה ביצע על טריפל H את מהלך הספיר, אך לא הצליח לרשום הצמדה לספירת שלוש. בטיסטה ביצע על טריפל H את מהלך הבטיסטה בומב, אך גם זאת לא עזר לבטיסטה לנצח בקרב. בסיום, ריק פלייר הגיע לאזור הזירה ומסר לטריפל H פטיש. בזמן שדעתו של בטיסטה הוסחה על ידי פלייר, טריפל H תקף את בטיסטה עם הפטיש, ביצע עליו את מהלך הסיום שלו, הפדיגרי ולאחר מכן הצמיד אותו לניצחון. ניצחון זה גרם לכך שטריפל H הצליח לשמור על הקריירה שלו כמתאבק. לאחר האירוע, בטיסטה פרש באופן רשמי מהיאבקות.
בקרב הלפני אחרון, בובי לאשלי הגן על האליפות הבין יבשתית נגד פין באלור, שהגיע בדמות הדמון שלו (שד). לאשלי ביצע על באלור את מהלך הספיר אל מחוץ לזירה ובתוך הזירה, אך באלור הצליח לחמוק מהצמדה לספירת שלוש. באלור ביצע על לאשלי את מהלך הסיום שלו, ה-Coup de Grâce, כדי להצמיד אותו ולזכות באליפות בפעם השנייה בקריירה שלו.
הקרב המרכזי
הקרב המרכזי היה קרב הנשים הראשון בהיסטוריה של רסלמניה אשר שימש כקרב מרכזי ובו בקי לינץ' התחרתה נגד אלופת הנשים של Raw, רונדה ראוזי ונגד אלופת הנשים של סמאקדאון, שארלוט פלייר, בקרב משולש שבו המנצחת זוכה בהכל. בסיום, פלייר ביצע על ראוזי את מהלך ההכנעה שלה, הפיגר אייט לג לוק, שאותה לינץ' הצליחה לשבור. לאחר מכן, ראוזי ולינץ' הטיחו את פלייר בשולחן שנמצא בצד הזירה. ראוזי ביצעה על לינץ' את מהלך הפייפרס פיט, אך לינץ' הצליחה להפוך את מהלך זה לניסיון הצמדה, שבסופו היה מוצלח. הצמדה זו של לינץ' סימנה את הפסד הבכורה של ראוזי ב-WWE כתוצאה מהצמדה. בעקבות הניצחון, לינץ' זכתה גם באליפות הנשים של Raw וגם באליפות הנשים של סמאקדאון והפכה לאלופת הנשים הראשונה בהיסטוריה שמחזיקה בתארים אלו בו זמנית.
ביקורות
האירוע קיבל ביקורות חיוביות בקרב המבקרים והצופים. הביקורת השלילית העיקרית הופנתה לאורך הזמן של האירוע במלואו. ביחד עם המופע המקדים, אורכו של האירוע עמד על 7 וחצי שעות, מה שהפך אותו לאירוע השלם וצפה הארוך ביותר של הארגון אי פעם. העלילה של לינץ'-פלייר קיבלה ביקורת גם כן, על כך שהייתה דומה יותר מדי לעלילה של דניאל בריאן ברסלמניה 30 נגד ה-Authority, למרות שעלייתה לגדולה של לינץ' הייתה חיובית ווזכתה לתמיכה מהקהל.
בריאן קמפבל מה-CBS Sports, שיבח את הקרב בין דניאל בריאן לקופי קינגסטון על אליפות ה-WWE, ואמר ש"לאחר 11 שנים, אין צרות כלל לקינגסטון, אלא רק גן עדן. המתאבק הוותיק ושליש מקבוצת הניו דיי זכה בניצחון שיזכר לדורות. קינגסטון הוא המתאבק האפרו-אמריקאי השני שזוכה באליפות ה-WWE, ונדמה שעד לפני חודשיים זכייה זו לא הייתה כלל בתוכניות, אלא התצוגות בזירה והתמיכה הבלתי פוסקת מהקהל גרמו לדבר זה לקרות." הוא עוד שיבח את הקרב ספירות בכל מקום בין שיין מקמהן למיז, ואמר ש"זאת הייתה יצירת מופת אמנותית. לא רק שהמיז הביא שנאה ואגרסיביות לקרב כדי לשמור על אביו ממקמהן, צוות הקריאטיב השתמש בצורה מבריקה בתחומי האצטדיון כדי להתאים את סוג הקרב למאבק ביניהם."
תוצאה לאורך זמן
לילה לאחר מכן בתוכנית Raw, אלופת הנשים החדשה של Raw ושל סמאקדאון, בקי לינץ', הודתה לקהל על התמיכה בה ואמרה שהיא תחכה לרונדה ראוזי, כשהיא תרצה קרב חוזר נגדה. לאחר מכן, היא הזהירה את כל מחלקת הנשים. כשהיא התכוננה לצאת במעלה הרמפה אל כיוון מאחורי הקלעים, לייסי אוואנס הגיעה ותקפה את לינץ', כשלאחר מכן נגררה לקטטה עד שצוות השופטים הפריד ביניהן. לילה לאחר מכן בתוכנית סמאקדאון, לינץ' אמרה שלמרות שהסופרסטאר שייק-אפ הוא בשבוע הבא, חובתה תהיה כפולה, כשהיא עדיין תשמש כאלופה של שני המותגים. פעם נוספת כשהיא התקדמה אל כיוון היציאה, היא הותקפה על ידי אוואנס.
ברון קורבין חגג את ניצחונו על קורט אנגל בקרב הפרישה שלו. אנגל קטע אותו ואיחל לו בהצלחה בהמשך הקריירה שלו. כשהוא לחץ את ידו, הוא אמר שהוא מאחל לו מזל רע ולאחר מכן ביצע עליו את מהלכי האנגל סלאם ונעילת הקרסול. לפתע, לארס סאליבן הגיע, ביצע את הופעת הבכורה שלו ברוסטר הראשי ותקף את אנגל.
משפחת מקמהן איפשרה לאליאס לבצע פעם נוספת את קטע הנגינה שלו שנקטע ברסלמניה על ידי ג'ון סינה. אליאס הפעם ניצל את הזמן כדי להעליב את סינה, אך נקטע הפעם על ידי אנדרטייקר, שתקף אותו באמצעות מהלך הטומבסטון פיילדרייבר. רסלמניה 35 היה הרסלמניה הראשונה ב-19 השנים האחרונות שאנדרטייקר לא היה מעורב בו.
סמי זיין ערך את חזרתו מפציעה ואיתגר כל מי שנמצא מאחורי הקלעים לקרב. האלוף הבין יבשתי החדש, פין באלור, נענה לאתגר בחיוב ואף הניח את התואר על כף המאזניים. באלור ניצח והגן על התואר בהצלחה. היריב של באלור ברסלמניה והאלוף לשעבר, בובי לאשלי, היה אמור להתחרות נגד דין אמברוז בקרב האחרון של אמברוז ב-WWE (משום שהאחרון לא החליט להאריך את חוזהו בארגון), אך קטטה ביניהם התפרצה והקרב לא התרחש באופן רשמי כלל.
במחלקת הזוגות, הריבייבל קיבלו הזדמנות להשיב לעצמם את אליפות הזוגות של Raw, שאותן הפסידו ברסלמניה 35 לקורט הוקינס וזאק ריידר, אך האחרונים הצליחו להגן על חגורות האליפות בהצלחה. בתוכנית סמאקדאון, אליסטר בלאק, ריקושט ועלי ניצחו את רוסב, שינסקה נקאמורה ואנדרדה. מאוחר יותר באותו הערב, האוסוס הגנו על אליפות הזוגות של סמאקדאון נגד ההארדי בויז. ג'ף ומאט הארדי ניצחו את האוסוס והפכו לאלופי הזוגות החדשים של סמאקדאון. לאחר הקרב, לארס סאליבן הגיע ותקף את ההארדי בויז.
בטוויטר, מנחת אירוע רסלמניה 35, אלכסה בליס, התגרתה באלופות זוגות הנשים לשעבר של ה-WWE, ביילי וסשה בנקס, על הפסדן ברסלמניה. היא אמרה שהיא יכולה לנצח אותם לחוד ואף ביחד. בתוכנית Raw, היא ניצחה את ביילי בקרב יחידים. לילה לאחר מכן בתוכנית סמאקדאון, אלופת זוגות הנשים החדשות, האייקוניות, אמרו שהן ניצחו ברסלמניה כנגד כל הסיכויים. עוד אמרו שהן תשמשנה כאלופות שתגנה על התואר כנגד כל זוג. באותה התוכנית, הן ניצחו מתאבקות מקומיות מברוקלין העונות לשם, הברוקלין בלס (קאריסה וקריסטן). מאחורי הקלעים, פייג' התראיינה, אמרה שהיא בחנה את האלופות החדשות והיא תביא לאלופות הזוגות תחרות יותר שוויונית בשבוע הבא.
זוכת קרב הבאטל רויאל נשים, כרמלה, חגגה את ניצחונה ביחד עם R-טרות'. החגיגות של השניים נקטעו על ידי אלוף ארצות הברית, סמואה ג'ו, שתקף את טרות'. ג'ו אמר שהוא ינצח כל טוען לכתר עתידי שרק יונח לפניו, ויעשה זאת מהר יותר מהזמן שניצח את ריי מיסטריו ברסלמניה. זוכה קרב הבאטל רויאל לזכרו של אנדרה הענק, ברון סטרומן, הגיע והשניים ניהלו קטטה ביניהם.
שיין מקמהן שמח לאיד כשניצח את המיז ברסלמניה. הוא אמר שמיז לא נמצא בתוכנית סמאקדאון, מכיוון שהוא השגיח על אביו. הוא אישר מחדש שהוא ה"טוב בעולם" והצטלם עם גביע הטורניר שבו זכה. הוא אף גרם לכרוז, גרג המילטון, להכריז שהוא ה"טוב בעולם" בקול רם עד שישתכנע שהוא באמת התכוון לכך.
בתוכנית 205 לייב, באדי מרפי קיבל קרב חוזר נגד טוני ניס על אליפות ה-WWE במשקל קל, אך ניס הצליח לנצח ולשמור על התואר בהצלחה. לאחר מכן, מרפי הועבר לסמאקדאון כחלק מהסופרסטאר שייק-אפ.
כשל צירופיות
כשל צירופיות או כשל החיתוך (באנגלית: Conjunction fallacy) הוא כשל לוגי המתרחש כאשר מעריכים את ההסתברות של חיתוך מאורעות (למשל א' ו-ב') כגבוה מאחד או יותר מהמאורעות המרכיבים אותם, כלומר כגבוה מההסתברות של מאורע א' לבדו ו/או של מאורע ב' לבדו. זהו כשל משום שלוגית ההסתברות של מאורע החיתוך (א' ו-ב') אינו יכול להיות גבוה יותר מההסתברות של המאורעות המרכיבים אותו.
דניאל כהנמן ועמוס טברסקי הדגימו כשל זה בניסוי באמצעות מה שמכונה "בעיית לינדה". בניסוי החוקרים הציגו לנחקרים את התיאור הבא:
בהתאמה לכלל הלוגי, מרבית הנחקרים דרגו את ההסתברות למאורע 2 (פמיניסטית) כגבוה יותר מאשר ההסתברות למאורע 3 (מאורע החיתוך: כספרית ופמיניסטית). אך מה שמעניין הוא שבניגוד לכלל הלוגי, חלק ניכר מהנחקרים, דירג את ההסתברות של מאורע 3 (מאורע החיתוך: כספרית ופמיניסטית) כגבוה מההסתברות של מאורע 1 (כספרית). במילים אחרות – ביצע את כשל החיתוך.
לטענת טברסקי וכהנמן הכשל נובע משימוש בהיוריסטיקת ייצוגיות. כלומר, הכשל נבע מהעובדה שלינדה נתפסת כיותר דומה לסטראוטיפ של פמיניסטית מאשר לסטראוטיפ של כספרית.
שיפוט על פי יציגות גורם לאנשים לזנוח את הבחינה הלוגית כאשר הדמיון של האובייקט לקבוצה מסוימת חזק הרבה יותר מאשר לקבוצה אחרת. לדוגמה, בהתחכמות הנושנה נשאל: "מה יותר כבד, קילו ברזל או קילו נוצות?" הנטייה היא לזנוח את הבחינה הלוגית (קילו מול קילו) ולהימשך אחר הקשר החזק שיש לנו בין ברזל לכובד ובין נוצות להיותן קלות.
כשל החיתוך זוהה לראשונה על ידי הפסיכולוגים עמוס טברסקי ודניאל כהנמן.
Kion
KION היא ספק שירותי הזרמת מדיה ופלטפורמת מולטימדיה מקוונת רוסית שנוצרה על ידי MTS. השירות הושק ב-20 באפריל 2021.
היסטוריה
באוגוסט 2019 הודיעה MTS על תוכניותיה להקים חטיבת MTS Media, שתעסוק בהפקות טלוויזיה והפצה של תכנים עצמאיים, כמו גם הפעלת טלוויזיה בכבלים ולוויין, IPTV ויישום MTS TV. בראש החטיבה החדשה הועמד סגן נשיא MTS איגור משין, לשעבר מנהל ערוץ הטלוויזיה TNT. במקביל, באוגוסט 2019, רכשה MTS את אולפן הקולנוע קינופוליס בסנקט פטרבורג מידי בעלי המניות שלה, AFK Sistema. על בסיס האולפן, החברה תכננה ליצור אח חברת ההפקות "MTS Studio".
ב-20 באפריל 2021 הושק שירות הווידאו המקוון Kion, שהיה בעצם מיתוג מחדש לשירות MTS TV הישן, אותו החברה פיתחה בשנת 2015. הוחלט להשאיר את מותג הטלוויזיה MTS לשירותי טלוויזיה בטלוויזיה בכבלים, לוויין ו-IPTV. הפלטפורמה הטכנולוגית לשירותי וידאו פותחה על ידי Huawei.
בשנת 2021 השירות שיתף פעולה עם פסטיבל הסרטים השנתי Strelka, שאורגן על ידי מכון סטרקלה לתקשורת, אדריכלות ועיצוב. תוכנית הפסטיבל כוללת זוכי סרטים ומשתתפים בפסטיבל קאן ובסאנדנס, החלק הרוסי מיוצג על ידי פרקי פיילוט מהסדרות החדשות שהפיקה Kion.
מודל עסקי ומדדים
על פי חישובי Telecom Daily, במחצית הראשונה של 2021, חלקה של Kion בשוק הקולנוע הרוסי באינטרנט היה כאחוז אחד בלבד. לדברי החברה, עד 1 בספטמבר 2021, 4 חודשים לאחר ההשקה, היו לפלטפורמה 3.2 מיליון מנויים משלמים.
תוכן
בתחילת דרכו הודיע השירות כי עד סוף 2021 יהיו 11–12 אלף יחידות תוכן בשירות. לפני ההשקה הוצגו 10 פרויקטים מקוריים, שפותחו באופן עצמאי, כולל סרטים דוקומנטריים, סרטים עלילתיים וסדרות.
עד ספטמבר 2021 הוציא השירות 14 הפקות מקור מתוך 30 פרויקטים שהוכרזו לשחרור בשנה הראשונה. עד ספטמבר, 8 מתוך 20 היצירות הנצפות ביותר היו פרויקטים מקוריים. כחלק ממסע הפרסום, Kion העלתה פרקי פיילוט מסדרה מקורית בחינם בפלטפורמות של צד שלישי. הפרק הראשון בסדרה "זכוכית" זכה למיליון צפיות ביוטיוב בששת הימים הראשונים, ו"סודות חיי משפחה" ברשתות החברתיות "VKontakte" ו-"Odnoklassniki" הגיעו למיליון צופים ביום אחד.
במרץ 2020 הכריזו MTS והערוץ הראשון ברוסיה על הקמת מיזם משותף, שבזכותו קיבלה MTS זכויות אינטרנט לתכנים עתידיים של הערוץ. בנובמבר 2020 הכריזה MTS Media על השקת תוכנית השקעה ישירה בהפקת סרטי קולנוע רוסיים.
פרויקטים מקוריים
Kion השיקה 15 פרויקטים מקוריים: הסדרות "זכוכית", "מרפאת האושר", "פמידה רואה", "סודות חיי משפחה", "נשמעים יותר", "הגרמנים", "התרמית", "קוסה" והסדרה הדוקומנטרית "ספורט המאה העשרים"; הסרטים "דורוב", "סחרוב: שני חיים", "מאשה", "דביאטאייב" ושתי תוכניות טיולים "הקיץ הוא הים" ו"קיץ הוא הכפר".
לקראת סתיו 2021 תכנן השירות להציג 4 פרויקטים בלעדיים נוספים: "הפקידה", "החבר מייג'ור", "האב סרגיי" ו"הפינגווינים של אמי".
פרסים
בשנת 2021 זכו שתי סדרות מקוריות של Kion בפרסים: "מרפאת האושר" זכתה בפרס המספר הגדול לסדרות המקוריות הטובות ביותר, "קוסה" זכתה בפסטיבל הסרטים הבינלאומי של ניו יורק (INYFF) בפרס סדרת הרשת הטובה ביותר.
הגדת האחות
הגדת האחות היא כתב יד מאויר של הגדה של פסח שנוצר בברצלונה במחצית השנייה של המאה ה-14.
אודות ההגדה
כנהוג בכתבי יד שנוצרו בימי הביניים בספרד, שם הסופר, שם המאייר ושם המזמין אינם מצוינים על ההגדה.
על פי הערה הרשומה בעמוד האחרון, כתב היד נרכש על ידי הספרייה הבריטית בלונדון ב-13 ביוני 1885 מאדם בשם אוג'ן פון מילר. ההגדה שמורה בספרייה הבריטית בלונדון תחת המספר הקטלוגי Or.Ms.2884. בצלאל נרקיס כינה את ההגדה בעבודתו Hebrew Illuminated Manuscripts "הגדת האחות להגדת הזהב", כינוי שקוצר בהמשך ל"הגדת האחות", בשל הדמיון בין שתי ההגדות בכל הקשור למחזורי האיורים שמקורם בתנ"ך, בחירת הנושאים והאיקונוגרפיה, אם כי טכניקת הציור בהגדת האחות פחות מקצועית, השימוש בזהב מועט יותר ותנועת הדמויות מגושמת יותר.
תיאור ההגדה
ההגדה כוללת 64 דפי קלף. גודל העמוד 230x190 מ"מ.
מחזור התמונות התנכיות
כמו בכל ההגדות שמקורן בספרד של המאה ה-14 ובמיוחד בקטלוניה, גם בהגדת האחות רוכזו מחזורי התמונות מספר בראשית ומספר שמות בסדרות רצופות בשמונה עשר הדפים הראשונים של ההגדה, כאשר בכל עמוד שתיים או ארבע תמונות מלוות בכותרת הסבר. המחזורים מתחילים בבריאת אדם וחוה ומסתיימים בתיאור קריעת ים סוף ומרים ובנות ישראל היוצאות בתופים ובמחולות.
האיורים כוללים אלמנטים בסגנון גותי ואיטלקי. ההשפעה האיטלקית בולטת במיוחד בפריטים האדריכליים ובכיסויי הראש של הדמויות.
בהמשך לאיורי התנ"ך, באות תמונות המציגות משפחה יהודית בספרד של המאה ה-14 העוסקת בהכנות לחג הפסח: ניקוי הבית, שחיטת כבש ועריכת השולחן, בני המשפחה מסבים לשולחן עליו מונחים מאכלים שונים.
תמונות אלו מאפשרות הצצה לחלק מהאופנים בהם יהודי ספרד התכוננו לחג.
בין תמונות אחרונות אלה משולבת תמונה ייחודית המתארת קהל שהתאסף בבית הכנסת סביב אדם העומד על במה אופיינית לבתי-כנסת של ימי הביניים בספרד וקורא את ההגדה. כותרת התמונה היא "בעל הבית ובני ביתו שאומרים ההגדה". סבורים שהתמונה צוירה בהשראת מנהג שרווח בספרד באותה עת: קריאת ההגדה בבית הכנסת לטובת אלה שלא ידעו לקרוא או שלא הייתה להם אפשרות לרכוש הגדה.
עמודי הטקסט
טקסט ההגדה כתוב בכתב ספרדי מרובע מנוקד. ההוראות לניהול ליל הסדר וכותרות האיורים אינן מנוקדות.
טקסט ההגדה מתחיל במצוות בדיקת חמץ ומסתיים במשפט "בשנה הבאה בירושלים אמן".
בעמודים מסוימים, להמחשת הכתוב, מופיעות דמויות אדם המחזיקות בידיהן פריט מאפיין: לדוגמה הבן החכם קורא ספר, הרשע מניף חרב, אדם מציג את המרור או את המצה.
בשולי העמודים בין העלים והפרחים, מסתתרים לעיתים דרקונים ואנשים זעירים.
השפעת אומנות האסלם מורגשת בתשלובות של שריגים, עלווה ופרחים, המעטרות את שולי העמודים. העמוד האחרון של ההגדה מעוצב בצורת שטיח בעל צבעוניות עזה בו המילים "בשנה הבאה בירושלים אמן" משולבות בצורות גיאומטריות ובמוטיבים מעולם הצומח. בין גדילי השטיח מסתתר ארנב.
תומר שחורי
תומר שחורי (22 בפברואר 1985 – 16 ביולי 2018) היה שחקן וקומיקאי ישראלי.
ביוגרפיה
שחורי נולד בירושלים בשנת 1985. סיים תואר BS ברפואה באוניברסיטת UCLA, ובמקביל לקח שם קורסים במשחק ותסריטאות בבי"ס למשחק. סיום תואר שני בחינוך באוניברסיטת LMU, ועסק שם בקולנוע, הקים תוכנית קומית ברשת הטלוויזיה של האוניברסיטה בשם Mane Squeeze, בעקבותיה החליט למנף קריירה כשחקן בלוס אנג'לס, שיחק בסרטי הקולנוע בתפקיד מרכזי, ודיבב סדרה מצוירת בשם Zombie Explosion Murder Die. תומר חזר לישראל ב-2012, קריירת המשחק שלו נסקה במהירות, ותומר השאיר את חותמו על הבמה, ברשת, בטלוויזיה, בקולנוע, וזכה להכרה מקצועית.
את התפקיד המשמעותי הראשון שלו בטלוויזיה עשה שחורי בשנת 2013, כאשר שיחק את דמותו של ניר שכנר בסדרת הטלוויזיה "פרופיל 64". ב-2014 השתתף בשני סרטונים ויראליים שזכו למאות אלפי צפיות: "תכל'ס הוט" ו"החלום של גלעד" של שרוטונים שתרמו להגברת רמת החשיפה של תומר בציבור. ב־2016 היה שחקן אורח בסדרות "מפלצות קטנות" ו"עקרון ההחלפה". ב־2017 גילם את הדמות הראשית בסרט הישראלי "מסע הטבעת" לצד עמית פרקש וישראל אטיאס. ב־2018 שיחק את פרדי ב"משיח" והיה שחקן אורח בסדרה "ככה זה".
ב-16 ביולי 2018 נפטר שחורי בגיל 33 ממחלת סרטן המוח, אשר חזרה כתוצאה מהקרנות שבוצעו בילדותו.
ב־2019 עלתה העונה השלישית של הסדרה "האחיות המוצלחות שלי", אליה הצטלם שחורי טרם מותו, לתפקיד אריק, העובד במזנון הקולנוע לצד מור. בנוסף, באותה שנה עלו הסדרות "פאנץ'" ו"לה פמיליה" שבהן שחורי השתתף כשחקן אורח.
ב-4 בספטמבר 2019 נערך בבית יד לבנים בתל אביב מול אולם מלא, ערב לזכרו של תומר בשם "לצחוק עם תומר", בהפקת יוני פליישמן ובהנחיית אורן ריחני. הופיעו חבריו האמנים ביניהם אנסמבל "ציפורלה". נשאו דברים קולגות למקצוע, ביניהם גורי אלפי, ואריק לובצקי, והוצגו קטעים מתוך סדרות, סרטים וקטעי תיאטרון של תומר.
קרייזלר E קלאס
קרייזלר E קלאס (באנגלית: Chrysler E-Class) היא מכונית משפחתית גדולה מתוצרת יצרנית הרכב האמריקאית קרייזלר, אשר יוצרה בין השנים 1982–1984 (משנת המודל 1983).
סך הכול יוצרו 71,495 יחידות.
נבחרת ירדן בכדורסל
נבחרת ירדן בכדורסל היא נבחרת הכדורסל הלאומית של ירדן. הנבחרת מנוהלת על ידי התאחדות הכדורסל של ירדן.
נבחרת ירדן השתפרה בשנים האחרונות וסיימה במקום השלישי באליפות אסיה בכדורסל שנערכה בשנת 2009, הישג שיא עד לאותה תקופה. בעקבות ההישג העפילה נבחרת ירדן לראשונה בתולדותיה לאליפות העולם בכדורסל שהתקיימה ב-2010, אך הפסידה בכל משחקיה בטורניר. שנתיים מאוחר יותר, בשנת 2011, ירדן הגיעה עד לגמר אליפות אסיה בכדורסל, בו הפסידה לסין 70:69 וסיימה במקום השני בטורניר. בכך קבעה את הישג השיא שלה באליפות אסיה והבטיחה את השתתפותה בטורניר הקדם אולימפי לקראת אולימפיאדת לונדון שנערך בשנת 2012, אולם לא הצליחה להעפיל לטורניר האולימפי. ירדן העפילה לאליפות העולם בפעם השנייה בתולדותיה בשנת 2019 וסיימה במקום ה-28.
נבחרת ירדן מעולם לא העפילה למשחקים האולימפיים.
עדן בלכר
עדן בלכר (נולדה ב-27 בנובמבר 1997) היא שחיינית אמנותית ישראלית. ייצגה את ישראל באולימפיאדת טוקיו (2020). המאמנת שלה היא אמהּ, סבטלנה בלכר.
ביוגרפיה
בלכר נולדה ב-27 בנובמבר 1997 לאמה סבטלנה, מאמנת שחייה אמנותית, ולאביה, בעל עסק של אלומיניום, וגדלה במושב שדמה. היא החלה להתאמן בשחייה אמנותית בגיל 8, ומגיל 5 עד גיל 10 למדה גם התעמלות קרקע. בלכר הייתה בנבחרת ישראל לצעירים בשחייה אמנותית מגיל 12. עד כיתה י"ב עסקה גם בבלט, מחול מודרני ובמחול ג'אז, אך פרשה כשהתגייסה לצה"ל.
בלכר נבחרה לייצג את ישראל באולימפיאדת טוקיו.
ג'יימס גיום
ג'יימס גיום (James Guillaume; 16 בפברואר 1844 - 20 בנובמבר 1916) היה אנרכיסט בריטי. גיום נולד בלונדון, והחל לגלות עניין באנרכיזם כאשר היה סטודנט בציריך, ומאוחר יותר כעובד דפוס בניוכטל. הוא היה דמות מובילה בפדרציית יורה של האינטרנציונל הראשון, הפלג האנרכיסטי של האינטרנציונל. מאוחר יותר, חבר למיכאיל באקונין, סולק יחד איתו מהאינטרנציונל בקונגרס האג, ומילא תפקיד פעיל בייסוד האינטרנציונל האנרכיסטי סיינט אימייר.
גיום ידוע בעיקר בשל יצירתו, בת ארבעת הכרכים, המכונה "האינטרנציונל: מסמכים ומזכרות", שמתעדת את העמדה האנרכיסטית באינטרנציונל הראשון. גיום כתב גם את הביוגרפיה של מיכאיל באקונין וערך כתבים רבים שלו. כמו כן, גיום מילא תפקיד חשוב בהמרתו של פיוטר קרופוטקין לאנרכיזם.
במאמרו משנת 1876, "רעיונות על ארגון חברתי", גיום פרס את רעיונותיו לגבי ארגון חברתי בחברה פוסט-מהפכנית, והביע את העמדה האנרכיסטית הקולקטיביסטית אותה חלק עם באקונין ואנטי-סמכותניים אחרים שהיו מעורבים באינטרנציונל הראשון. הוא כתב ש"כל פריט המיוצר על ידי עבודה קולקטיבית יהיה שייך לקהילה, וכל חבר יקבל תשלום על עבודתו, אם בצורה של מצרכים (קיום, אספקה, ביגוד וכו') ואם בצורה של כסף." לדעתו, רק מאוחר יותר יהיה אפשר להתקדם למערכת קומוניסטית בה החלוקה תהיה על בסיס צורך: "כאשר, הודות להתקדמות של התעשייה המדעית והחקלאות, הייצור יעלה על הצריכה, וזה יושג מספר שנים לאחר המהפכה, לא יהיה יותר צורך לנדב בקמצנות את חלקו של כל עובד בסחורה. כל אחד ייקח את מה שהוא צריך מהמלאי החברתי העשיר של מצרכים, ללא חשש מהתרוקנות, והרגש המוסרי שיהיה מפותח יותר בקרב עובדים חופשיים ושווים ימנע, או יפחית בצורה משמעותית, ניצול ובזבוז".
חלב מרוכז
חלב מרוכז או חלב משומר הוא מוצר חלב המבוסס על חלב פרה וסוכר לבן. חלב מרוכז מוכן על ידי אידוי הנוזלים מחלב ממותק, הוא סמיך ומתוק מאוד וחיי המדף שלו ארוכים מאוד, דבר המאפשר לשמור חלב בקופסת שימורים לאורך תקופה של מספר שנים. בעבר היו גם מוצרים דומים ללא סוכר, אולם כיום הם אינם נפוצים.
המוצר נמכר באופן מסחרי במקומות רבים בעולם. לרוב חלב מרוכז נארז בקופסאות שימורים ובשפופרות. הוא משמש במתכוני קינוחים בתרבויות רבות.
היסטוריה
לא פחות חשובה מהמצאת התהליך עצמו, היו דרישותיו של בורדן מהאיכרים שרצו למכור לו חלב גולמי: הוא דרש לרחוץ את עטיני הפרות לפני החליבה, להקפיד על ניקיון הרפתות ולהרתיח ולייבש את המסננות בבוקר ובערב.
עד 1858 המוצר של בורדן זכה למוניטין בשל טוהרו, אורך חיי המדף שלו והכדאיות הכלכלית שלו. במהלך מלחמת האזרחים האמריקנית הממשלה הפדרלית של ארצות הברית הזמינה כמויות עצומות ממנו עבור מנות הקרב של החיילים. הייתה זו מנת קרב יוצאת דופן במאה ה-19: פחית במשקל 400 גרם הכילה 1,300 קלוריות, 30 גרם חלבון, 30 גרם שומן ויותר מ-200 גרם של פחמימה. החיילים שחזרו מהקרב והכירו את המוצר תרמו להגדלת תפוצתו. עד סוף שנות ה-60 של המאה ה-19, חלב מרוכז היה למוצר בולט.
שימושים
חלב מרוכז משמש במתכוני פאי מרנג לימון, ממתקי קרמל, ריבת חלב וקינוחים נוספים. בחלקים מאסיה זהו החלב המועדף כתוספת לקפה. המשקה הוייטנאמי "קפה סואה דה" הוא קפה עם חלב מרוכז.
תחליפים
כיום נמכרים בשוק תחליפים זולים יותר לחלב מרוכז. התחליפים הנמכרים המכילים כמויות גדולות של רכיבים נוספים מלבד רכיבי חלב וסוכר, בעיקר שמן צמחי (לרבות שמן דקלים). הוספת שמנים צמחיים מורידה בצורה ניכרת את עלות המוצר, עם פגיעה קטנה בטעמו. בנוסף, הערך התזונתי של חלב מרוכז כזה ירוד ביחס למקור.
סינרמה
סינרמה היא טכניקה לצילום והקרנה של סרטי קולנוע, באמצעות שימוש במקביל בשלוש מכונות הקרנה של 35 מילימטר, המקרינות בצורה מסונכרנת על-גבי מסך רחב במיוחד שצורתו קעורה. השם "סינרמה" הוא סימן מסחר. טכניקה זו היא אחת מכמה שצמחו בשנות ה-50 של המאה ה-20 כמענה של תעשיית הקולנוע לתחרות הגוברת מצד הטלוויזיה.
מסך ההקרנה של שיטת סינרמה, במקום להיות משטח רציף כמו רוב המסכים, עשוי ממאות רצועות אנכיות בודדות של חומר מסך מחורר, כל אחת ברוחב של כ-22 מ"מ, כאשר כל רצועה פונה בזווית כלפי הקהל, כדי למנוע מאור המפוזר מקצה אחד של המסך המעוקל להשתקף על פני המסך ולשטוף את התמונה בקצה הנגדי.
היסטוריה ומפרט טכני
שיטת "סינרמה" הומצאה על ידי פרד וולר (1886–1954) אך נשארה כניסוי במעבדה במשך מספר שנים, עד שמספר יזמים השקיעו בפיתוחה, והפיקו הדגמה מסחרית של סינרמה בתיאטרון בברודוויי, ב-30 בספטמבר 1952. הסרט שכותרתו הייתה "This is Cinerama" התקבל בהתלהבות. המילה "סינרמה" נבחרה כי היא הלחם של המילים "סינמה" (קולנוע) ו"פנורמה". השיטה הוצגה כמה חודשים אחר כך בפסטיבל הקולנוע בקאן, במאי 1953.
מערכת הצילום של "סינרמה" השתמשה בשלוש מצלמות 35 מ"מ שלובות, המצוידות בעדשות 27 מ"מ, בערך באורך המוקד של העין האנושית. כל מצלמה צילמה שליש מהתמונה מצולמת בתבנית חוצה, המצלמה הימנית מצלמת את החלק השמאלי של התמונה, המצלמה השמאלית מצלמת את החלק הימני של התמונה והמצלמה המרכזית מצלמת ישר קדימה. שלוש המצלמות הותקנו כיחידה אחת, שנקבעו על 48 מעלות זו לזו. תריס מסתובב יחיד מול שלוש העדשות הבטיח חשיפה סימולטנית לכל אחד מהסרטים. שלוש המצלמות הזוויות צילמו תמונה שהייתה לא רק ברוחב של פי שלושה מסרט רגיל, אלא כיסתה קשת של 146 מעלות, קרוב לשדה הראייה האנושי, כולל ראייה היקפית. התמונה צולמה והוקרנה ב-26 פריימים לשנייה ולא ב-24 הרגילים.
בנוסף לזווית ההקרנה החדשנית, "סינרמה" היה אחד השיטות הראשונות בה נעשה שימוש בצליל מגנטי רב-ערוצי. המערכת, שפותחה על ידי אחד המשקיעים במיזם, כללה שבע רצועות צליל המכוונות לפריסת רמקולים הדומה לשיטת ה-SDDS המודרנית יותר. מאחורי המסך היו חמישה רמקולים, שניים בצד והאחורי של האולם עם מהנדס סאונד שמכוון את הצליל בין רמקולי הסראונד לפי תסריט. המקרנים ומערכת הקול סונכרנו על ידי המערכת.
למערכת סינרמה היו כמה חסרונות ברורים. אם אחד משלושת הסרטים נקרע, היה צריך לתקן אותו בדיוק רב. אחרת, היה צריך לחתוך את הקטעים משלושת הסרטים האחרים (שני סרטי התמונה הנוספים פלוס סרט הפסקול) כדי לשמור על הסנכרון. השימוש בעדשות זום היה בלתי אפשרי, מכיוון ששלוש התמונות לא יחפפו במהלך השוט. אולי המגבלה הגדולה ביותר של התהליך היא שהתמונה נראית טבעית לצופה, רק מתוך "נקודת זהב" מוגבלת למדי. מחוץ לנקודה זו, התמונה יכולה להיראות מעוותת עבור הצופה.
המערכת גם דרשה קצת אלתור מצד מפיקי הסרטים. לא ניתן היה לצלם שום סצנה שבה כל חלק מהסצנה היה קרוב למצלמה, מכיוון ששדות הראייה כבר לא נפגשו בדיוק. יתר על כן, לכל צילום תקריב היה עיקול ניכר במפרקים בין שלוש התמונות. כמו כן, היה קשה לצלם שחקנים מדברים זה עם זה כששניהם צולמו, מכיוון שכאשר הם הביטו זה בזה כשצולמו, התמונה שהתקבלה הראתה שהשחקנים נראים מסתכלים זה על פני זה, במיוחד אם הם מצולמים במצלמה אחרת. במאים מוקדמים עקפו את הבעיה האחרונה בכך שצילמו כל פעם שחקן אחד וחתכו ביניהם. במאים מאוחרים יותר תכננו מראש איך להציב את השחקנים וליצור צילום טבעי. כל שחקן נדרש לא להביט בחברו לסצנה, אלא במקום אחר שנקבע מראש.
בשנים הראשונות תיאטראות קיימים הותאמו להצגת סרטי סינרמה, בשנים 1961 ו-1962 עיצבה ובנתה חברה מנברסקה, שלושה תיאטראות "סופר-סינרמה" עגולים כמעט בדנבר, קולורדו; פארק סנט לואיס, מינסוטה; ואומהה, נברסקה. הם נחשבו לאולמות הטובים ביותר בהם ניתן לצפות בסרטי סינרמה. התיאטראות תוכננו על ידי האדריכל ריצ'רד ל. קרוותר מדנבר, חבר במכון האמריקאי לאדריכלים. בהמשך נבנו כעוד מספר אולומות ברחבי העולם שהתאמו מראש לשיטה.
במחצית השנייה של שנות ה-60 פתחו גרסאות חדשות שהשתמשו במצלמה אחת בלבד. אולם בסך הכל צלמו מעט מאוד סרטים בשיטת "סינרמה" ובגרסאות המאוחרות שלה, היא נכשלה מסחרית בתחילת שנות ה-70 נפסק השימוש בה.
שיטת סינרמה בישראל
מספר יזמים ביקשו להקים אולם קולנוע בשיטת סינרמה בישראל, בסוף שנות ה-50 ותחילת שנות ה-60, בתל אביב, חיפה, ונתניה. אך כל התוכניות לא יצאו לפועל. בנוסף, שיטת "סינמסקופ" המתחרה, הייתה פשוטה יותר ליישום והפעלה וצברה פופולריות בישראל.
בשנת 1966 חתם לבסוף יוסף אפשטיין על הסכם עם תאגיד "סינרמה" העולמי, להקמת בית קולנוע בשיטה זו, במימון בנק פויכטוונגר שגם היה בבעלותו. ביולי 1966 נחנך אולם "הסינרמה" בתל אביב, עם הקרנת הסרט "שבעת פלאי תבל". פחות משנה אחר כך, במאי 1967, נקלע אפשטיין לפשיטת רגל. "בנק פויכטוונגר" שמימן את המיזם קרס, ואפשטיין אף נידון לשש שנות מאסר ביולי 1969. אולם "הסינרמה" בתל אביב, המשיך לפעול כבית קולנוע אך לא הקרין סרטים בשיטת סינרמה, מאחר שלא הופקו יותר סרטים בשיטה זו.
מפתח שוודי
מפתח שוודי הוא כלי מתכוונן להידוק ופתיחה של ברגים ואומים בגדלים שונים. הכלי מורכב מידית ושן קבועה אחת, השן השנייה מחוברת לגלגל שיניים הניתן לעלרוד ובאמצעות כך לקבוע את המרחב שבין השיניים בהתאם לאלמנט אותו רוצים לתפוס.
יחסי אפריקה–סין
יחסי אפריקה–סין או יחסי אפרו–סין הם היחסים ההיסטוריים, הפוליטיים, הכלכליים, הצבאיים, החברתיים והתרבותיים בין מדינות אפריקה לרפובליקה העממית של סין.
מפתח שוודי
שמו העברי של הכלי הוא "מפתח מתכוונן" או "מפתח מתכוונן נטוי" או "מפתח ברגים", אך בשימוש היום-יומי נהוג לכנות אותו: "מפתח שוודי".
יחסי אפריקה–סין
סקירה כללית
היחסים הפוליטיים והכלכליים המודרניים בין סין היבשתית ליבשת אפריקה החלו בעידן מאו דזה-דונג, לאחר ניצחון המפלגה הקומוניסטית הסינית במלחמת האזרחים הסינית. בתחילת המאה ה-21, המדינה המודרנית של הרפובליקה העממית של סין (PRC) בנתה קשרים כלכליים חזקים יותר ויותר עם אפריקה. בשנת 2013, הוערך כי מיליון אזרחים סינים מתגוררים באפריקה. בנוסף, ההערכה היא כי 200,000 אפריקאים עבדו בסין בשנת 2017.
מפתח שוודי
יתרונו וחסרונו טמונים במנגנון המתכוונן - מצד אחד, מפתח אחד מתאים לפתיחה של ברגים בגדלים שונים ומן הצד השני, המנגנון עמיד פחות ממפתח ברגים סטנדרטי, שרוחבו קבוע, ולכן אינו מתאים לברגים הסגורים בצורה חזקה במיוחד. כמו כן, בגלל האפיצות של המנגנון המכני, שימוש במפתח שוודי נוטה לשחוק ו"לעגל" את ראשי הברגים או האומים יותר ממפתח בעל מִפְתַח קבוע.
שמו ומוצאו של הכלי שונים בשפות שונות, כמו תרנגול ההודו. כך לדוגמה בעברית ובדנית הוא נקרא "מפתח שוודי" לפעמים מבולבל עם שווייצרי, בספרדית, בפורטוגזית ובגרמנית "מפתח אנגלי" ובצ'כית "מפתח צרפתי". השם "מפתח שוודי" מתייחס לחברה השוודית Bahco אשר מייצרת מפתחות מסוג זה כבר מהמאה ה-19.
יחסי אפריקה–סין
סקירה כללית
בשנת 1971 קיבלה סין את התמיכה מ-26 מדינות אפריקאיות באו"ם להשתלט על המושב של טאיוואן . מאו דזה-דונג היה אסיר תודה על התמיכה ואמר: "האחים האפריקאים שלנו הם שנשאו אותנו לאו"ם". כיום כמעט כל מדינות אפריקה מכירות באופן רשמי בסין העממית ולא בטאיוואן. נכון לשנת 2022, אסוואטיני וסומלילנד (הלא מוכרת) הן שתי המדינות האפריקאיות היחידות שיש להן יחסים רשמיים עם טאיוואן.
היו יותר ויותר קשרים מדיניים, ביטחוניים וכלכליים הדוקים יותר בין סין למדינות אפריקה. הסחר בין סין לאפריקה גדל ב-700% במהלך שנות ה-90, וסין היא כיום שותפת הסחר הגדולה ביותר של אפריקה. בשנת 2000 הוקם הפורום לשיתוף פעולה בין סין לאפריקה כפורום בין מדינות אפריקה לסין.
דעת הקהל
בתפיסה הציבורית, על פי סקר דעת הקהל העולמי של ה-BBC (PIPA) משנת 2011, ב-5 מדינות אפריקאיות רוב האזרחים החזיקו בדעות חיוביות על סין: קניה (73%), ניגריה (85%), גאנה (72%), מצרים (55%) ודרום אפריקה (53%). סקר נוסף של ה-BBC מצא שקניה (77%) וניגריה (82%) החזיקו בדעה חיובית לגבי השפעת הצמיחה של סין על ארצם. בשנת 2013, סקרי PIPA הראו כי רוב האזרחים החזיקו בדעות חיוביות כלפי סין בניגריה (78%) וגאנה (68%), אולם ציינו כי יש ירידה בדעות החיוביות על סין בקניה (58%). סקר נוסף ב-2014 הראה על עלייה בדעת הקהל החיובית בקניה (65%), כמו גם על 67% בגאנה ועלייה ל-85% בניגריה.
בשנת 2022, בלומברג דיווח כי שני העשורים האחרונים של ההשקעות של סין בתשתיות אפריקאיות ואספקת מוצרי צריכה במחירים סבירים ליבשת, גרמו לאפריקאים צעירים להחזיק בדעות חיוביות יותר כלפי סין. סקר שנערך על ידי קרן משפחת איצ'יקוביץ ביוני 2022 אשר כולל ראיונות ארוכים פנים אל פנים עם הנסקרים, הראה כי 76% מ-4,507 צעירים אפריקאים ב-15 מדינות אפריקאיות כינו את סין כמעצמה זרה בעלת ההשפעה החיובית הגדולה ביותר על חייהם, העולה על ארצות הברית ואירופה. הדעות החיוביות כלפי סין היו החזקות ביותר ברואנדה, מלאווי וניגריה. עם זאת, 56 אחוז מהנסקרים האמינו גם בתיאוריה לא מבוססת לפיה מגפת COVID-19 נוצרה והופצה בכוונה על ידי סין.
קודימה
קודימה (באוקראינית: Кодима; ברומנית: Codâma) היא עיר קטנה במחוז אודסה שבאוקראינה, על גדות נהר קודימה, בה התקיימה עד השואה קהילה יהודית גדולה.
תולדות היישוב
קודימה, שנמצאת על אתר שהיה מיושב מתקופות קדומות, נוסדה בשנת 1754, והוחזקה מספר שנים בידי משפחות אצולה פולניות. פיתוחה של העיר הואץ עם חיבורה לקו מסילת הברזל.
יהודי קודימה
בראשית המאה ה-20 נמנו בעיירה 2,241 יהודים. במספר פוגרום שנערכו בעיר במאי 1919 נרצחו בה למעלה מ-130 יהודים. בתקופה הסובייטית פעלו בעיר מועצה יהודית ממלכתית ובית ספר יידי, ונמנו בה כ-1,600 יהודים, כרבע מתושביה.
ב-22 ביולי 1941, חודש לאחר פרוץ מבצע ברברוסה, נכבשה העיר בידי הגרמנים, ואלו הטילו גזירות שונות על יהודיה ועל הפליטים היהודים מבסרביה שהגיעו אליה. ב-1 באוגוסט 1941 הוצאו להורג 97 יהודים מהעיר שהואשמו בקומוניזם, ומספר ימים לאחר מכן רצחו הגרמנים את כל הפליטים היהודים שהגיעו לעיר, לאחר שאלו הצטוו להתרכז עבור רישום לעבודה לכאורה. ב-12 באוגוסט 1941 רצחו הגרמנים כ-120 צעירים יהודים נוספים מהעיר.
לאחר סיפוח העיר לחבל טרנסניסטריה הרומני ב-1 בספטמבר 1941, רוכזו כל היהודים שנותרו בעיר בגטו צפוף שהוקם בה. ב-1 באוקטובר 1941 נערכה בגטו אקציה, במסגרתה הוצעדו כל יושביו לעבר אזור הכיבוש הגרמני, כאשר בדרך נספו רבים מהם. כ-300 מהיהודים הצליחו לחזור לעיר. ב-12 בינואר 1942 רוכזו כולם לעבודה לכאורה, ונורו בידי שוטרים רומנים. מעט פצועים יהודים שניצלו מהטבח, ושהצליחו לחזור לעיר ולהסתתר בה, נתפסו בידי הרומנים, ונרצחו במקום.
בקיץ 1943 הועברו למחנה עבודה שהוקם בעיר כמה מאות יהודים שגורשו מרומניה. עם שחרור העיר ב-23 במרץ 1944 בידי הצבא האדום נותרו בה כמה עשרות יהודים בחיים.
דורה קרינגטון
דורה דה האוטון קרינגטון (באנגלית: Dora de Houghton Carrington; 29 במרץ 1893 – 11 במרץ 1932), הידועה בשם "קרינגטון", הייתה ציירת ואמנית דקורטיבית אנגלית, שהשתייכה לקבוצת בלומסברי, וקשורה במיוחד לסופר ליטון סטרייצ'י. היא לא הייתה ידועה כציירת במהלך חייה, מכיוון שרק לעיתים נדירות הציגה ולא חתמה על עבודתה.
ראשית חייה
קרינגטון נולדה בהורפורד, אנגליה, למהנדס הרכבת סמואל קרינגטון, שעבד בחברת הודו המזרחית, ולשרלוט (לבית הוטון). הם התחתנו בשנת 1888 ונולדו להם חמישה ילדים שדורה הייתה ילדם הרביעי. היא למדה בבית הספר התיכון בדפורד לבנות ששם דגש על אמנות. הוריה שילמו עבורה גם לשיעורים נוספים בציור. היא זכתה במספר פרסים בתחרויות בית הספר הארציות שאורגנה על ידי החברה לציור המלכותי.
בשנת 1910 היא למדה בבית הספר לאמנות סלייד במרכז לונדון שם זכתה במלגה ובכמה פרסים אחרים. חבריה כללו את דורותי ברט, פול נאש, כריסטופר נבינסון ומארק גרטלר. כולם היו מאוהבים בה ואחיו הצעיר של נאש, ג'ון נאש, קיווה להינשא לה. גרטלר רדף אחרי קרינגטון במשך מספר שנים, והם היו בקשר מיני קצר במהלך שנות מלחמת העולם הראשונה.
ב־1913 היא וקונסטנס ליין השלימו שלושה ציורי קיר גדולים לספרייה באשרידג' בצ'ילטרים. מאידך, התוכניות עם ג'ון ופול נאש, לציורי קיר בכנסייה באוקסברידג' לא התממשו עם תחילת מלחמת העולם הראשונה.
לאחר שסיימה את לימודיה בסלייד, אף על פי שחסר לה כסף, קרינגטון שהתה בלונדון, התגוררה בסוהו והיה לה סטודיו בצ'לסי. ציוריה נכללו במספר תערוכות קבוצתיות, כולל במועדון האמנות האנגלית החדשה. בתקופה זו היא הפסיקה לחתום על עבודותיה. בשנת 1914 עברו הוריו של קרינגטון לכפר הורסטבורן טרנט בהמפשייר וזמן קצר לאחר מכן היא עברה לשם והקימה את הסטודיו שלה בבניין חיצוני של הנכס.
קריירה וחיים אישיים
קרינגטון לא הייתה חברה בקבוצת בלומסברי, אף על פי שהייתה קשורה קשר הדוק עם בלומסברי ובאופן כללי יותר עם העמדות ה"בוהמייניות", דרך מערכת היחסים הארוכה שלה עם הסופר ההומוסקסואל ליטון סטרייצ'י, אותו פגשה לראשונה בשנת 1916. סגנון התסרוקת המיוחדת שלה, והמראה האנדרוגיני משהו, ליוו את בעיית הזהות המינית שלה. ידוע שהיא ניהלה רומן עם הנרייטה בינגהם, וגם ניהלה מערכת יחסים משמעותית עם הסופר ג'רלד ברנן.
קרינגטון הקימה לראשונה בית עם ליטון סטרייצ'י בנובמבר 1917, כשעברו יחד לבית בברקשייר. קרינגטון פגשה את ראלף פרטרידג', ידיד של אחיה הצעיר נואל, בשנת 1918. פרטרידג' התאהב בקרינגטון ובסופו של דבר, בשנת 1921, קרינגטון הסכימה להתחתן איתו, לא בגלל האהבה אלא כדי להחזיק את הבית ביחד. ביום בו הסכימה להתחתן עם פרטרידג' היא כתבה לסטרייצ'י, שהיה באיטליה, את מה שתואר כאחד ממכתבי האהבה המרגשים ביותר בשפה האנגלית. סטרייצ'י שילם עבור החתונה, וגם ליווה את הזוג בירח הדבש שלהם בוונציה. השלושה עברו לבית בווילטשייר בשנת 1924; הבית נרכש על ידי סטרייצ'י בשם פרטרידג'. בשנת 1926 החל ראלף פרטרידג' ברומן עם פרנסס מרשל, ועזב את דורה. נישואיו איתה הסתיימו למעשה, אך הוא המשיך לבוא לבקר אותה ברוב סופי השבוע. בשנת 1928 פגשה קרינגטון את ברנרד פנרוז, חברו של פרטרידג' ואחיו הצעיר של האמן רולאן פנרוז, והחלה לנהל איתו רומן. הרומן המריץ את היצירתיות האמנותית של קרינגטון, והיא גם שיתפה פעולה עם פנרוז בהפקת שלושה סרטים.
עם זאת, פנרוז רצה את קרינגטון אך ורק לעצמו, וזאת התחייבות שהיא סירבה לתת בגלל אהבתה לסטרייצ'י. הרומנים שלה עם גברים הסתיימו כשקרינגטון נכנסה להריון ועברה הפלה. במהלך חייה עבודתה של קרינגטון לא זכתה לתשומת לב ציבורית. חוסר העידוד אולי מנע ממנה להציג את יצירות האמנות שלה. ניתן לתאר את עבודתה של קרינגטון כפרוגרסיבית מכיוון שהיא לא התאימה באותה עת לזרם המרכזי של האמנות באנגליה. למעשה, עבודתה כלל לא נחשבה לאמנות. היא הציגה תמונות בסגנון ויקטוריאני שעשויים מנייר צבעוני. קרינגטון כללה רישומים בעט במכתבים שכתבה לחבריה, מתוך כוונה לבדר אותם. היא יצרה גם הדפסי עץ, שזכו להערכה רבה. עבודתה הפחות מוכרת כללה שלטי פאבים וציורי קיר, קרמיקה, קמינים ועוד.
קרינגטון הייתה ידועה יותר בזכות ציורי הנוף שלה, שהיו מושפעים מהסוריאליזם. נופיה משלבים את העולם הנראה חזותית עם הדמיון והפנטזיות הנפשיות שלה. יצירת אמנות אחת, ״רכסי הרי מיגן, אנדלוסיה״, 1924, מציגה היטב את הסגנון המיוחד שלה - המזכיר מרקם של עור אדם.
מוות
דורה קרינגטון התאבדה כשירתה בעצמה באקדח שהושאל מחברה, בריאן גינס, חודשיים לאחר מותו של ליטון סטרייצ'י, בינואר 1932. גופתה נשרפה והאפר נקבר. עם מותו, הותיר סטרייצ'י לקרינגטון 10,000 פאונד (שווה ערך ל-240,000 פאונד בשנת 1994).
מורשת
ציירת מוכשרת של דיוקנאות ונוף, עבדה גם באמנות שימושית ודקורטיבית, וציירה על כל סוג של משטח שהיה לה ביד, כולל שלטי פונדקים, אריחים וריהוט. היא עיטרה גם כלי חרס.
בשנת 1970 פרסם דייוויד גארנט מבחר מכתבים ותמציות מיומנה, ומאז עלתה מאוד הערכה ביקורתית ופופולרית ליצירתה.
בשנת 1978, סר ג'ון רוטנשטיין, שהיה במשך קרוב לשלושים שנה, מנהל גלריית טייט, לונדון, כינה את דורה קרינגטון "הציירת הרצינית ביותר שהוזנחה בתקופת חייה."
בשנת 1995 היא הייתה הנושא של תערוכה רטרוספקטיבית גדולה בגלריה לאמנות ברביקן בלונדון. שתיים מיצירותיה נמצאות בגלריית טייט, לונדון.
שפך הירקון
שפך הירקון הוא שמו של האזור בצפון תל אביב בו נשפך נחל הירקון אל הים התיכון. נחל הירקון המתעקל צפונה בקרבת הים יוצר חצי אי המכונה "חצי האי הירקוני" ובו מספר אתרים בעלי חשיבות. חצי האי נוצר בשל נטייה צפונה של הירקון בקרבת השפך, תופעה שמאפיינת את מרבית נחלי החוף בארץ ישראל. תופעה זו מיוחסת לכיוון הסעת חולות דלתת הנילוס מדרום לצפון. האזור שימש כנקודת יישוב כבר במאה ה-8 לפנה"ס, ושרידים אשוריים נחשפו בתל כודאדי שעל הגדה הצפונית של הנחל. המקום החל להתפתח מחדש כבר בשנות ה-30 של המאה ה-20, ועבר תהליך של שיפוץ והתחדשות. לאחר שנים רבות של הזנחה הפך האזור לאחד ממוקדי התרבות והבילוי של העיר.
מלחמת העולם הראשונה
נחל הירקון הוא בעל הספיקה הגבוהה מבין נחלי החוף ועל כן הוא נחשב מכשול טופוגרפי משמעותי. באזור שפך הירקון הנחל מתרחב ועקב כך הוא רדוד יחסית באזור. רדידות זאת נוצלה להקמת מעברות על הירקון, דבר שהפך את שפך הירקון לנקודה אסטרטגית. הבריטים נצלו עובדה זאת במלחמת העולם הראשונה. במהלך שנת 1917 עבר קו החזית (קו שתי העוג'ות) בין קווי הצבא הבריטי לקווי הצבא העות'מאני לאורך הירקון (אל-עוג'ה). ניסיון ראשון של הבריטים לחצות את הנחל הסתיים בכישלון ובאבידות קשות. ניסיון הצליחה השני, שהוכתר בהצלחה, נערך בליל 20 בדצמבר 1917. הצליחה התבצעה בשלוש נקודות, ששפך הירקון היה אחד מהם, באמצעות רפסודות ובמהלכו נכבש המוצב העות'מאני ששלט על מעברות הירקון, בנקודה זו וכמו בשאר נקודות הצליחה מוקמו "עמודי הזיכרון" הקיימים עד היום.
חלק מתל אביב
כחלק מן העיר העברית תל אביב, האזור החל להתפתח בשנת 1932 עם הקמת אצטדיון המכביה לכבוד המכביה הראשונה בו. ב-1934 נפתח גם יריד המזרח באותו האזור אשר במסגרתו נבנו ביתנים רבים על ידי מיטב האדריכלים היהודים של התקופה ואל המקום נהרו מאות אלפי מבקרים ממדינות רבות בעולם. היריד עזר לקדם את כלכלת האזור והביא גם להתפתחות רחוב דיזנגוף והתבססותו כרחוב המסחרי המוביל של האזור החדש ההולך ומתפתח של העיר בשנות ה-30. האצטדיון אירח גם את המכביה השנייה ב-1935 לפני שעברו המשחקים לרמת גן במכביות הבאות אך המשיך לתפקד כאצטדיון עירוני. בשנותיה הראשונות של ישראל, בהן נערך מדי שנה מצעד צה"ל, היה האצטדיון נקודת הסיום של התהלוכה שנמשכה לאורך הרחובות אלנבי ובן-יהודה.
ב-23 בפברואר 1938 נחנך נמל תל אביב לצד מגרשי התערוכה של יריד המזרח. הנמל פעל רק עד שנת 1965 אך בתקופה בו פעל היה אזור שפך הירקון לאזור משגשג שכן סחורות רבות שהגיעו אל הארץ עברו דרכו. תחנת הכוח פעלה עד 1967 אז הוקמה לצידה תחנה גדולה ומתקדמת יותר בעלת הארובה הגבוהה הפועלת עד היום.
במהלך שנות ה-50 החלה עיריית תל אביב לפתח גם את פארק הירקון מצפון לנחל. חלקו המערבי של הפארק מיועד ברובו לפעילויות ספורטיביות שונות אשר בכללן גם פעילויות של ספורט ימי. אתרים ומוסדות הקשורים בספורט הימי נמצאים גם הם באזור חצי האי והם נהנים מהגישה הקלה אל הים דרך הנחל ומהקרבה לעיר ולאזורי המסחר והבילוי.
מתחילת שנות ה-2000 עובר אזור שפך הירקון תהליך שיפוץ והתחדשות. אזור הנמל הישן הפך למתחם בילוי ותרבות והוקמה בו טיילת הממשיכה את טיילת להט ומקשרת אותה עם הירקון והפארק וגם אזור מגרשי התערוכה צפוי לעבור התחדשות דומה. אתר תחנת הכוח הישנה הפך לאולם תערוכות ביוזמת חברת החשמל כחלק מיחסי הציבור שלה והוא מארח באופן תדיר תערוכות שונות בנושאים שונים ומגוונים.